
Parlamentul  României

Camera  Deputaţilor

Comisia pentru industrii si servicii

Pl.x 754/2010                                                                                              23/349/2010
                                         Bucureşti 23.02.2011                                                                                                               
BIROUL PERMANENT

AL

CAMEREI DEPUTAŢILOR



În conformitate prevederile art.95 din Regulamentul Camerei Deputaţilor, republicat, vă înaintăm, alăturat, Raportul asupra propunerii  legislative privind completarea art.6 din  Legea minelor nr.85/2003, publicată în Monitorul Oficial al României, Partea I, nr.197 din 27 martie 2003, cu modificările şi completările ulterioare, transmisă comisiei cu adresa nr. Pl.x 754 din 29 noiembrie 2010 şi înregistrată cu nr.23/349 din 2 decembrie 2010.

Prin obiectul de reglementare şi conţinutul său, propunerea legislativă face parte din categoria legilor ordinare.

PREŞEDINTE,

Iulian Iancu

Parlamentul  României

Camera  Deputaţilor

Comisia pentru industrii si servicii

Pl.x754/2010                                                                                           Nr.23/349/2010

RAPORT  
asupra propunerii legislative privind completarea art.6 din  Legea minelor nr.85/2003


În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia pentru industrii şi servicii a fost sesizată spre dezbatere în fond, cu propunerea legislativă privind completarea art.6 din  Legea minelor nr.85/2003, publicată în Monitorul Oficial al României, Partea I, nr.197 din 27 martie 2003, cu modificările şi completările ulterioare, transmisă comisiei cu adresa nr. Pl.x 754 din 29 noiembrie 2010 şi înregistrată cu nr.23/349 din 2 decembrie 2010.

Conform prevederilor art. 75 alin.(1) din Constituţia României, republicată şi ale art.92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră Decizională.
 Senatul în calitate de primă Cameră sesizată, a respins această propunere legislativă  în şedinţa din 24 noiembrie 2010.

Propunerea legislativă are ca obiect completarea art.6 din Legea minelor nr. 85/2003, cu modificările şi completările ulterioare şi se fundamentează pe două idei, pe de o parte obligativitatea stabilirii de comun acord, de către titularii licenţei şi proprietari, a modalităţii de despăgubire, înainte de începerea exploatărilor, în situaţia în care aceştia nu au recurs la nici una din modalităţile de dobândire de către titularii licenţei a dreptului de folosinţă a terenurilor necesare activităţilor miniere, prevăzute la art. 6 din Legea minelor nr.85/2003, cu modificările şi completărilor ulterioare, iar pe de altă parte, alin(4) propus a fi nou introdus la acelaşi articol, care dispune că beneficiază de despăgubiri toţi proprietarii cărora le-au fost utilizate terenurile în vederea exploatării minereurilor sau cărbunilor.

           Consiliul Legislativ a avizat favorabil proiectul de lege cu unele observaţii şi propuneri, conform avizului transmis comisiei cu adresa nr. 896/12.07.2010.

             Guvernul României prin punctul său de vedere transmis cu adresa nr.2457/24.09.2010, nu susţine adoptarea acestei propuneri legislative în forma prezentată.


Comisia juridică, de disciplină şi imunităţi, a avizat favorabil propunerea legislativă, aviz transmis cu adresa nr. Pl.x – 754/2010.

Comisia pentru agricultură, silvicultură, industrie alimentară şi servicii specifice a avizat negativ propunerea legislativă, aviz transmis cu adresa nr. 24/48/2010.

În conformitate cu art.61din Regulamentul Camerei Deputaţilor, republicat, membrii Comisiei pentru industrii şi servicii au examinat proiectul de lege în şedinţa din 23 februarie 2011. 

Întrucât la ora actuală la Comisia pentru industrii şi servicii se află în dezbatere proiectul de Lege pentru modificarea şi completarea Legii minelor nr. 85/2003 - PL.x 549/2009 membrii comisiei au hotărât în unanimitate de voturi,  să propună Plenului Camerei Deputaţilor respingerea propunerii legislative.

 La lucrări au fost prezenţi 24 deputaţi din totalul de 25 deputaţi membri ai comisiei.
La dezbateri a participat în calitate de invitat, domnul Pătruţi Alexandru, preşedinte la Agenţia Naţională de Resurse Minerale.
Prin obiectul de reglementare şi conţinutul său, proiectul de lege face parte din categoria legilor ordinare.

           PREŞEDINTE,                                                                   SECRETAR,
             Iulian Iancu                                                                    Mircea MARIN
        Consilier parlamentar,

         
Viorica Petraşcu

